OSNOVNA ŠKOLA FAŽANA
PULJSKA CESTA 9
FAŽANA 52212

KLASA: 112-02/26-01/06
URBROJ: 2168-02-01-26-01
Fažana, 4. rujna 2026. godine


Na temelju članka 107. Zakona o odgoju i obrazovanju (“Narodne novine” broj 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 07/17, 68/18, 98/19, 64/20, 151/22, 155/23, 156/23), članka 12. Pravilnika o radu Osnovne škole Fažana, te članka 6. i 7. Pravilnika o načinu i postupku zapošljavanja u Osnovnoj školi Fažana, ravnateljica Osnovne škole Fažana, Ana Karabaić, dipl.uč., objavljuje:


NATJEČAJ
za zasnivanje radnog odnosa

1. DOMAR/LOŽAČ/VOZAČ  – nepuno, neodređeno radno vrijeme – 20 sati tjedno – 1  (jedan) izvršitelj/ica 


Na natječaj se mogu javiti muške i ženske osobe u skladu sa Zakonom o ravnopravnosti spolova (“Narodne novine” broj 82/08, 69/17).

Uvjeti:
Uz opće uvjete za zasnivanje radnog odnosa, sukladno općim propisima o radu, kandidati/kinje moraju ispunjavati i posebne uvjete propisane odredbama Zakona o odgoju i obrazovanju u osnovnoj i srednjoj školi, te Pravilnikom o radu Osnovne škole Fažana.

 Za radno mjesto domara/vozača/ložača kandidat/kinja mora imati: 
· završenu srednju školu,
· uvjerenje o zdravstvenoj sposobnosti za obavljanje poslova s posebnim uvjetima rada,
· važeću vozačku dozvolu B kategorije,
· stečenu početnu kvalifikaciju za vozača B kategorije, u skladu s odredbama Zakona o prijevozu u cestovnom prometu,
· uvjerenje o osposobljenosti za rukovatelja centralnog grijanja, odnosno ložača centralnog grijanja, sukladno posebnim propisima.

U prijavi na natječaj navode se osobni podaci podnositelja prijave (osobno ime, adresa stanovanja, broj telefona, e-mail adresa) i naziv radnog mjesta za koje se prijavljuje.

Uz vlastoručno potpisanu prijavu kandidati su obvezni priložiti:
1. životopis,
2. dokaz o stručnoj spremi,
3. presliku dokaza o državljanstvu,
4. uvjerenje da kandidat nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od dana raspisivanja natječaja,
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od dana raspisivanja natječaja,
6. dokaz o položenom stručnom ispitu za ložača centralnog grijanja, odnosno odgovarajućoj stručnoj osposobljenosti, ako kandidat obavlja poslove ložača centralnog grijanja,
7. važeću vozačku dozvolu B kategorije.

Zdravstvena sposobnost za obavljanje poslova s posebnim uvjetima rada utvrđuje se prije sklapanja ugovora o radu.
Kandidat/kinja koji/a bude izabran/a bit će upućen/a na prethodni zdravstveni pregled kod ovlaštene zdravstvene ustanove.

Uz prijavu nije potrebno dostavljati originalne dokumente niti ovjerene preslike, a nakon izbora kandidata/kinje predočit će se izvornik.
Nepotpune i nepravovremene prijave na natječaj neće se razmatrati.
Kandidatima se neće vraćati natječajna dokumentacija.
Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj  84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf


Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata 
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf


Sve kandidate koji su pravodobno dostavili potpunu prijavu sa svim prilozima, odnosno ispravama, i koji ispunjavaju uvjete natječaja obvezni su pristupiti procjeni, odnosno testiranju, sukladno odredbama Pravilnika o načinu i postupku zapošljavanja u Osnovnoj školi Fažana. Poziv će se dostaviti putem elektroničke pošte na e-mail kandidata i bit će objavljen na mrežnim stranicama škole: https://os-fazana.skole.hr/.
[bookmark: _GoBack]Kandidat koji ne pristupi testiranju smatra se da je odustao od prijave na natječaj i više se ne smatra kandidatom u natječajnom postupku.
Povjerenstvo za vrednovanje kandidata (dalje: Povjerenstvo) imenuje ravnatelj.
Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, a čije su prijave pravodobne, potpune i vlastoručno potpisane te kandidate s te liste upućuje u postupak vrednovanja radi utvrđivanja znanja, sposobnosti, motivacije i vještina te rezultata u dosadašnjem radu.
Kandidat prijavom na natječaj daje privolu za obradu osobnih podataka navedenih u svim dostavljenim prilozima, odnosno ispravama, za potrebe provedbe natječajnog postupka sukladno važećim propisima o zaštiti osobnih podataka.
Prijave s dokazima o ispunjavanju uvjeta natječaja dostavljaju se isključivo preporučenom poštanskom pošiljkom na adresu škole: Osnovna škola Fažana, Puljska cesta 9, Fažana 52212, s naznakom „Za natječaj- domar/ložač/vozač- neodređeno, nepuno radno vrijeme“.
Rok za prijavu kandidata/kinja je osam (8) dana od dana objave natječaja -  od 4.9.2026. godine do 15.9.2026. godine.

Rezultati natječaja bit će objavljeni na web stranici škole https://os-fazana.skole.hr/, te se time smatra da su svi kandidati obaviješteni na isti način i u istom roku.



Ravnateljica škole:
Ana Karabaić, dipl.,uč.
______________________

